cyanic-selkie/wikianc huggingface dataset:
Tazama
Eierforhold
Tazama eies av statene Tanzania og Zambia i fellesskap. Zambia eier 2/3 og Tanzania resten. Det har lenge vært snakk om en privatisering av oljerørledningen, men det er det ikke blitt noe av. Driften av den er imidlertid satt bort til private.
Tankterminal
Tazama eier også en egen tankterminal i Dar-es-Salaam hvor tankbåter opp til 90 000 tonn dødvekt kan legge til. I tankterminalen i Dar-es-Salaam kan det lagres hele 77 000 m³ råolje. En 36 tommers oljerørledning på 3,3 kilometer går fra kysten ut til terminalen for de største skipene. Det er også en terminal (Kurasani) som tar i mot de noe mindre skipene på opp til 40 000 tonn dødvekt. Tankterminalen fikk omfattende skader under tsunamien i 2004, og i forbindelse med det planlegges det en oppgradering av anleggene slik at tankskip på 120 000 tonn dødvekt kan legge til. (Men en slik oppgradering har det vært snakk om siden 1997.)
Status
Oljerørledningen har hatt store tekniske problemer de siste årene. Det har vært en rekke lekkasjer og pumpene har sviktet oftere og oftere. Et fornyelsesprogram har vært på trappene i mange år, og det er beregnet at oljerørledningen må oppgraderes for om lag 200 millioner norske kroner. En har forhåpninger om at en i løpet av 2008 kan få på plass finansieringen av oppgraderingen.
Planer
Det foreligger planer om å forlenge rørledningene til Lubumbashi i Kongo, Mosambik og til Harare i Zimbabwe via den zambiske hovedstaden Lusaka. Sannsynligvis vil kostnadene overstige nytten.
Elverum og Omegn Boligbyggelag
Elverum og omegn Boligbyggelag ble startet 6. september 1940 etter at store deler av Elverum sentrum ble ødelagt etter tysk bombing ved starten av andre verdenskrig. Laget er landets nest eldste og bare Oslo Bolig- og Sparelag er eldre. Laget opererer i Elverum, Åmot, Trysil og Våler kommuner i Innlandet.
Boligbyggelaget har ca. 3 300 medlemmer og forvalter 1 900 boliger i 68 borettslag, sameier og andre selskap.
Elverum og omegn Boligbyggelag er en del av Norske Boligbyggelags Landsforbund (NBBL).
Tendring (båt)
Tendring (norrønt teinæringr, tiåret båt) er en mindre klinkbygget jektetype med fem par årer, også omtalt som femring, femrøring eller femkeiping, avhengig av dialekt. Båtene kunne ha overbygg eller kahytt og kunne rustes med seil.
Båttypen er kjent brukt fra Nordvestlandet og nordover. De første tendringene fra tidlig 1600-tall er omtalt med et volum på 7 lester. Utover på 1700-tallet ble det større og oppgis til mellom 10 og 20 lester. Tendringer omtales også som jekter som krevde mindre enn 7 manns besetning.
Tendringens utforming gjorde den egnet som frakteskute til høy- og ved, gjerne over mindre avstander. Bruken av skutene er mest omtalt i Nord-Norge, men også i noen tilfeller om bruk som varetransport til og fra Bergen.
Hamar og Omegn Boligbyggelag
Hamar og Omegn Boligbyggelag er et boligbyggelag i Hamar i Innlandet og ble etablert 1. mars 1946. Laget opererer i Hamar, Løten, Ringsaker og Stange. Ved årsskiftet 2005/2006 ble Moelv og Omegn Boligbyggelag innlemmet i Hamar og Omegn Boligbyggelag.
Boligbyggelaget har ca. 10 300 medlemmer og forvalter 5 400 boliger i 182 borettslag, sameier og andre selskap.
Hamar og Omegn Boligbyggelag er en del av Norske Boligbyggelags Landsforbund (NBBL) og Oslo Bolig- og Sparelag (OBOS).
Milan Jovanović (1981)
Milan Jovanović (født 18. april 1981 i Beograd) er en serbisk fotballspiller som spiller for den belgiske klubben RSC Anderlecht.
Hans posisjon på banen er som oftest spiss, men har i de forskjellige klubbene ofte spilt på venstre kant. Jovanović er også en del av, og har spilt for flere andre klubber i sin karriere, blant annet Shakhtar Donetsk og Lokomotiv Moskva, Standard Liege og Liverpool.
Landslagsspill
Hans debut for kom i en kamp mot  2. juni 2007. De vant kampen 2-0, og Jovanović scoret kampens siste mål. Han var Serbias toppscorer i kvalifiseringen til VM 2010, og ble ventelig tatt ut i troppen til sluttspillet.
I kampen mot 18. juni ble han matcvinner, i landets eneste kamp de vant under VM-sluttspillet. De røk imidlertid tidlig ut av verdensmesterskapet, etter en fjerdeplass i gruppespillet.
Meritter
Shaktar Donetsk
Lokomotiv Moskva
Standard Liege
Personlige utmerkelser
Simen Spieler Nilsen
Simen Spieler Nilsen (født 4. august 1993) er en norsk tidligere skøyteløper fra Arendal som representerte Arendal Skøiteklub.
Han ble verdensmester i Junior-VM på skøyter 2010 i Moskva 2010 i lagtempo sammen med Håvard Lorentzen og Sverre Lunde Pedersen. De slo Korea med tre hundredeler i finalen. De satte juniorverdensrekord i kvalifiseringen med tiden 3.50,02. I Sprint-NM på skøyter 2011 tok han tredjeplassen og bronsemedalje sammenlagt i klassen junior menn. I Junior-VM i 2011 ble han sølvmedaljevinner i allround, i en øvelse hvor det ble tredobbelt norsk seier.
Spieler Nilsen var med på det norske laget som vant gull på lagtempo i Vinter-OL 2018 i Pyeongchang.
Guy de Maupassant
Henri René Albert Guy de Maupassant (født 5. august 1850, død 6. juli 1893) var en fransk forfatter. Han var først og fremst en novellekunstens mester. Mellom 1880 og 1890 var Maupassant svært produktiv; i denne perioden skrev han seks romaner og 300 noveller.
Maupassant var en protégé av Gustave Flaubert og hans fortellinger er karakterisert av økonomisk stil og effektiv, uanstrengt dénouements (dramatisk struktur). Mange av hans fortellinger har bakgrunn i den fransk-prøyssiske krig på 1870-tallet. Maupassant beskrev krigens utnytting av uskyldige sivile som ble dratt inn i hendelser utenfor deres kontroll og hvordan de ble varig endret av sine opplevelser. I tillegg til sin store samling med noveller og korte fortellinger, seks romaner, utga han tre reiseskildringer, og et bind med poesi. Han utga sin første fortelling, «Boule de Suif» i 1880, og den er fortsatt betraktet som hans mesterverk.
Perth (Skottland)
Perth (skotsk-gælisk: Peairt) er en by i det sentrale Skottland, plassert ved breddene til elven Tay, og er det administrative senter i regionen Perth and Kinross, og er hovedbyen i tradisjonelle grevskapet Perthshire, foruten å være den historiske hovedstad i det gamle Skottland. Perth kalles også for «The Fair City» («fair» kan ha flere meninger: lys, ærlig og marked), men stedet er ikke lenger offisielt å betrakte som city på grunn av en redefinering av bystatus i Storbritannia. Byen hadde i 2018 en befolkning på 47 430 innbyggere.
Guy de Maupassant
Bakgrunn
Da Guy de Maupassant var elleve år gammel, og broren Hervé fem år gammel tok moren ut separasjon etter å ha lidd seg gjennom et voldelig ekteskap. På den tiden ble kvinner som brøt ut av ekteskapet uglesett av omgivelsene. Brødrene ble boende hos moren i Normandie, og hun ble den viktigste rollemodellen til den unge Guy. Hun var uvanlig belest, og hadde en forkjærlighet for klassisk litteratur, ikke minst for Shakespeare.
Landskapet rundt deres nye hjem er kjent for klippeformasjonene omkring Étretat. Naturen der fascinerte ham sterkt. Da Guy var blitt tretten sendte moren de to guttene på skole i Rouen, slik at de kunne få en solid klassisk utdannelse. Allerede da var Guy de Maupassant i mot religion – derimot likte han poesi og teater – og han gjorde opprør mot skolens kristne verdisyn, regler og rigide disiplin. Året før han skulle ta fatt på avgangsåret ble han utvist fra skolen i Rouen.
Perth (Skottland)
Nært Perth ligger Scone og klosteret Scone Abbey, som tidligere huset Stone of Scone (også kjent som skjebnesteinen), som skottenes konge tradisjonelt ble kronet på. Dette forsterket den tidlige betydningen av byen, og Perth ble kjent som en «hovedstad» i Skottland på grunn av den hyppige residensen til det kongelige hoffet. Den kongelige statusen som burgh ble gitt til byen av kong Vilhelm I av Skottland på begynnelsen av 1100-tallet. Byen ble en av de rikeste burghene i landet, og drev handel med Frankrike, Nederlandene og landene ved Østersjøen, og importerte varer som spansk silke og fransk vin.
Guy de Maupassant
Bakgrunn
Han tok studenteksamen i 1870, da den fransk-preussiske krig brøt ut, og deltok som frivillig i hæren.
Etter krigen flyttet han i 1871 til Paris og virket som tjenestemann, først i marineministeriet, senere i undervisningsministeriet. Han sluttførte aldri sine juridiske studier og vantrivdes også med sine embetsmannstjenester. Derimot hadde han et rikt selskapsliv og tilbragte mye tid hos kvinner, ikke minst på bordell.
Perth (Skottland)
Den skotske reformasjonen hadde en sterk innvirkning på byen: klostrene til fransiskanerordenen (Greyfriars, «gråbrødrene») og dominikanerordenen, to av Perths fire klosterinstitusjoner på tidspunktet for reformasjonen, ble ransaket og herjet etter en preken i 1559 om avgudsdyrkelse holdt av John Knox i kirken St Johns Toun, men som nå heter St John's Kirk. Det var begynnelsen på reformasjonen i Skottland. Bosettingsloven (Act of Settlement) av 1701 førte til jakobittiske opprør. Byen ble okkupert av jakobittiske tilhengere ved tre anledninger: i 1689, 1715 og 1745. Grunnleggelsen av skolen Perth Academy i 1760 som ga almen utdannelse bidro også til å bringe store industrier til byen, inkludert produksjon av lin, lær, blekemiddel og whisky. Perth var for tilfeldig lokalisert til å bli et sentralt transportsenter med jernbanens ankomst, og den første stasjonen ble først bygget i 1848.
Guy de Maupassant
Forfatter
Maupassants litterære karriere skjøt fart da den kjente forfatteren Gustave Flaubert viste interesse for hans tekster. Gjennom Flauberts kontakter ble Maupassant knyttet til mange kjente representanter innen den realistiske og naturalistiske skole, blant dem forfattere som Émile Zola, Ivan Turgenjev og Henry James. Gjennom Flaubert tok Maupassant sikte på iakttagelsens små detaljer i skrivingen, selv om hant skisserte sine handlinger mer sparsommelig med et minimum av interiører og eksteriører.
Maupassant er betraktet som en av mange grunnleggere av den moderne novelle. Han kunne skrive en dyktig handlingsgang og ble et forbilde for forfattere som Somerset Maugham og O. Henry. Fortellinger om kostbare smykker, som «La parure», ble etterlignet med en vri av Maugham («Mr Know-All», «A String of Beads») og av Henry James («Paste»).
Perth (Skottland)
I dag fungerer Perth som et senter for detaljhandel for byen og området rundt, og i 2018 ble byen kåret til Skottlands matby i 2018 av Scottish Food Awards. Etter nedgangen til den lokale whiskyindustrien, forsøkte byen å spre sin økonomi i flere næringer, og bygget på sin lenge etablerte tilstedeværelse i forsikringsbransjen for å øke sin tilstedeværelse i bankbransjen.
Perth har vært kjent som «The Fair City» siden utgivelsen av romanen Fair Maid of Perth av den skotske forfatteren Walter Scott i 1828. I løpet av den senere middelalderperioden ble byen også kalt St John's Toun eller Saint Johnstoun av innbyggerne – en referanse til dens viktigste kirke, som var viet til døperen Johannes. Dette navnet er bevart i navnet til byens fotballklubb, St Johnstone FC. Byen refererer ofte til seg selv ved å bruke det salgsfremmende kallenavnet «Gateway to the Highlands» («Porten til høylandet»), en referanse til dens beliggenhet.
Guy de Maupassant
Forfatter
Det overnaturlige hos Maupassant er imidlertid ofte underforstått som et symptom på hovedfigurens engstelige eller plagede sinn. Maupassant var fascinert av den voksende interessen til psykiatri og fulgte de offentlige forelesningene til Jean-Martin Charcot mellom 1885 og 1886. Denne interessen gjenspeiler seg i hans skjønnlitteratur.
Perth (Skottland)
Historie
Det har vært en befolkning i Perth siden historiske tid. Arkeologer har funnet spor av en hytte, en avfallsdynge og kano som dateres til rundt 7000 f.Kr. Det romerske navnet på en festning i nærheten var Bertha, navnet er avledet fra et picktisk ord som betyr ‘tre’ eller ‘krattskog’.
Guy de Maupassant
Forfatter
Guy De Maupassant er gravlagt i seksjon 26 på kirkegården Cimetière du Montparnasse i Paris.
Perth (Skottland)
Maktens sete
Perth fikk tidlig en framtredende plass i Skottlands historie da Kenneth mac Alpin, den første konge av Alba (det gæliske navnet for Skottland) i 846 e.Kr. etablerte et sentrum for makt her, rundt 3 km nordøst for Scone. Med plasseringen av både domstol og regjering ble Perth den første hovedstad i det forente Skottland. Det var i Perth hvor Skjebnesteinen (Stone of Destiny) først var plassert og som alle etterkommerne til Kenneth har blitt kronet på.
Perths betydning kom til uttrykk da vikinger kom for å hærta byen i år 900, men ble beseiret ved Luncarty i nord, i hva som er blitt kjent som «slaget med danskene» (alle vikinger ble forøvrig kalt for dansker, uansett hvor i Norden de kom fra). Mytene forteller at bare en forsterkning av en håndfull bønder som satte mot i de flyktende skottene og snudde viljen reddet Perth fra nederlag. Kong David I ga byen status av «burgh» på begynnelsen av 1100-tallet, og dokumenter fra denne tiden refererer også til en kirke i Preth. Mange av dokumentene var resultatet av strømmen av dominikaner-munker som kom til byen i løpet av 1200-tallet.
I 1210 ble store deler av byen ødelagt av en flom fra Tay og ble gjenoppbygget et stykke nedenfor strømmen. William I gjenopprettet Perths «burgh»-status da den ikke lenger var hovedstad.
Konflikter
Kong Edvard I av England kom med sin hærstyrker til Perth i 1296. Byen hadde da bare en grøft til forsvar og sparsommelige festningsverk og hadde lite å stille opp mot engelskmennene som av egen erfaring bygde opp større og kraftigere festningsverker. En plan for en bymur ble satt i gang i 1204, og var ferdig bygget da Robert Bruce gjenerobret byen i 1313 og ga ordre til å rive murene.
Riving slo tilbake på skottene selv da Edvard Balliol, sønn av John Balliol, kom for å kreve tronen i 1332 med støtte fra kong Edvard III av England. Robert Bruce hadde dødd tre år tidligere, og regjeringen til barnekongen David II falt hurtig sammen og i hendene på ved slaget ved Musselburgh. Balliol tok Perth og tronen i september. Balliol ble likevel drevet ut, kun for å komme tilbake året etter og hans administrasjon ble klar i 1336, men ble igjen drevet ut av Perth i 1339.
Den berømte kirken St.John's Kirk ble reist på midten 1300-tallet og står den dag og dominerer byens himmelkant.
Klankrigen
I 1396 ble Perth åsted for en av de merkeligste konflikter i Skottland og som har blitt nedtegnet som slaget om North Inch. Om det ikke var for at menneskeliv gikk tapt ville den bare ha vært komisk. Slaget var klimakset av en ti år gammel bitter trette mellom Chattan-klanen og MacPherson-klanen (eller MacKay), og konfliktens kjerne var noe så enkelt som en ubetalt regning. Kong Robert III ble bedt om å avgjøre tvisten og han kom med forslaget om at hver klan skulle sende 30 av sine beste krigere til en kamp til døden for å få en endelig løsning. Stedet var en vakker gressmatte i Perth kalt North Inch («Inch» er gælisk for gressmatte).
Selv om opptegnelsene er motstridende skal opptil seks klaner ha deltatt. De fleste historikere mener likevel at slaget sto mellom MacPherson-klanen og Chattan-klanen, hvorav sistnevnte også hadde deltagelse fra var Davidson-klanen fra Invernahaven. Slaget skjedde dagen før julaften, den 23. desember. Selv om alle krevde at de var vinnere, sies at det endte med at den siste MacPherson ble sett flyktende mot elven Tay.
Robert III var den første og eneste konge i Skottland som fikk et slag satt opp for sin egen fornøyelse skyld!
Mordet på kong Jakob
Orden av De sorte tiggermunker, som ble etablert på 1200-tallet, var vert for kong Jakob I i 1437. I løpet av natten tvang opprørske adelsmenn seg inn i bygningen og Robert Graham stakk kongen til døde. Dronningen og hennes barn klarte å flykte til Edinburgh. Kanskje som resultat av denne udåden ble Jakob I den siste skotske konge som hadde styringen basert på en trone i Perth. Hovedstaden ble flyttet til Edinburgh på midten av 1450-årene.
Reformasjonen
Da de politiske og religiøse stridighetene med England ebbet ut på midten av 1500-tallet begynte John Knox den skotske reformasjonen nedenifra og det startet med en seremoni i St. John’s Kirk i Perth. Hans tilhengere slo i stykker alteret i kirken, oppløste klosteret, inkludert klosteret i Score. Monarken var barnedronningen Maria Stuart som satt alt inn på å knuse opprøret, men presbyterianismen i Perth forble sterk.
Cromwell og jakobinerne
Karl II ble kronet på kroningsstedet Scone Abbey, hvor Skjebnesteinen var, i 1651, men innen et år kom den engelske borgerkrigen til Perth med Oliver Cromwell. Byen falt og ble herjet. Cromwell etablerte et citadell og en festning ved South Inch. Disse ble ødelagt i 1661, kort tid etter at Cromwell døde. Perth støttet jakobineropprøret og ble okkuperte av tilhengerne i 1689, 1715 og 1745.
Vekst og moderisme
Perth Academy ble grunnlagt i 1760 og tyngre industri ble etablert. Befolkningen vokste til 15 000. Lintøy, lær, blekede produkter og whisky var hovedeksporten, skjønt byen hadde vært en viktig havn i århundrer allerede. Perth Royal Infirmary (sykehus) ble bygget i 1814, men Perth hadde dårlige sanitære forhold i flere tiår framover, inkludert en koleraepidemi i 1830-årene. Innlagt vann og gassrør ble tilgjengelig i 1820-årene og elektrisitet i 1901. Den første jernbanestasjon i Perth ble bygget i 1848. Hestvogner var populære i 1890-årene, men hurtig erstattet av elektriske vogner.
Til tross for nedgangen for whiskydestilleriene, som ble solgt og flyttet fra byen, er Perth fortsatt et senter for handel. Nye høyteknologiske firmaer har etablert seg og gitt sårt tiltrengte arbeidsplasser for dagens befolkning på 43 450.
Sport
Perth er hjemsted for fotballklubben St. Johnstone. Klubben har navn etter Perths skytshelgen Johannes Døperen, på engelsk St. John. Perth er St. Johns by (på skotsk «St. John's toun»), og dermed ble navnet St. Johnstone.
Curiúva
Curiúva er en kommune i delstaten Paraná i sørregionen av Brasil.
Bjørn Hansen (1938−)
Bjørn Hansen (født 12. oktober 1938 i Tromsø) er en norsk tidligere journalist og utenriksreporter som har arbeidet for NRK i 30 år. I løpet av karrieren befattet han seg særlig med utenrikspolitisk stoff med sterk vekt på amerikansk politikk.
Hansen begynte karrieren som journalist i 1957 og gikk av med pensjon i 2008. Han ble tildelt årets hederspris under Gullruten 2009.
Han er bror av Tore Hansen.
Biografi
Hansen er født i Tromsø. Han har engelsk artium (1957), utdanning fra Journalistakademiet (1959), ex.phil. fra Universitetet i Oslo (1964), studier i politisk filosofi og statsvitenskap ved Universitetet i Oslo i 1963-1965. Hansen har også bidratt til flere bøker om utenrikspolitiske emner og skrev selv USA i flammer, som ble utgitt i 1992.
Hansen startet sin journalistiske karriere i Nordlys (1957-1960 og 1961-1963). Etter en kort periode i Halden Arbeiderblad (1960–1961) begynte han i 1963 i Arbeiderbladet (nåværende Dagsavisen), der han blant annet arbeidet som Stortingsmedarbeider, politisk medarbeider og London-korrespondent.
Han begynte i NRK Dagsrevyen i 1978, ble redaksjonssjef samme sted i 1988 og NRKs korrespondent i Washington D.C., USA i 1991. Fra 1995 konsentrerte han seg om arbeidet med utenriksstoff i NRK. Fra 6. september 2002 til 21. juni 2007 var han programleder for NRKs populære utenriksmagasin Urix. Hansen har fått god omtale for sin innsikt, ikke minst innen utenrikspolitikk. I yngre dager var han kjent som en hardtslående politisk reporter og intervjuer.
Han har også produsert en rekke innslag på vegne av NRK for den amerikanske nyhetskanalen CNN.
På slutten av karrieren sa han seg bekymret for kommersialiseringen innen journalistikken, problemet med at det ble gjort underholdning av de fleste temaer. Han uttrykte imidlertid tro på at mange nyhetskonsumenter leter etter mer seriøst stoff. I forbindelse med presidentvalgkampen i USA høsten 2008 uttalte han at republikanernes visepresidentkandidat Sarah Palin var ukvalifisert for jobben, og at dette var grunnen til at John McCain slet på meningsmålingene.
Hansen pensjonerte seg den 12. november 2008. En uke tidligere hadde han utført sitt siste oppdrag for NRK, da han natten mellom 4. og 5. november dekket presidentvalget i USA. Da det ble klart at Barack Obama ville vinne, uttalte han: «Dette har vært den mest eventyrlige valgnatt noensinne. Dette er et veiskille både for USA og det internasjonale samfunn».
CGS-systemet
CGS-systemet er et enhetssystem for fastsettelse av fysiske størrelser basert på målenhetene centimeter (cm) for lengde, gram (g) for masse og sekund (s) for tid. Alle sammensatte enheter for mekaniske størrelser kan utledes fra disse. Systemet ble utarbeidet av en kometé som var foreslått av William Thomson (Lord Kelvin) og hvor Clerk Maxwell og Fleeming Jenkin hadde viktige roller. Det ble endelig vedtatt av British Science Association i 1873.
På den tiden ble det ingen enighet om hvordan disse CGS-enhetene kunne benyttes for elektriske og magnetiske fenomen. Carl Friedrich Gauss og hans medarbeider Wilhelm Eduard Weber hadde flere tiår tidligere vist hvordan de mekaniske enhetene millimeter (mm), milligram (mg) og sekund (s) også kunne benyttes for elektromagnetiske størrelser. En kombinasjon av de to systemene til Gauss og Weber basert på CGS-enhetene ble innført av Heinrich Hertz rundt 1890. Det fikk stor utbredelse under navnet det gaussiske målesystemet, men blir likevel ofte omtalt som CGS-systemet.
I forrige århundre ble MKS-systemet innført basert på enhetene meter (m), kilogram (kg) og sekund (s). Dette ble utvidet til MKSA-systemet ved å definere ampere (A) som fundamental enhet for elektrisk strøm og dermed generelt anvendelig for elektromagnetiske fenomen. Ved å innføre enda flere enheter gikk dette målesystemet snart over til det internasjonale SI-systemet som i dag brukes nesten overalt med noen få unntak.
Definisjoner og omregningsfaktorer innen mekanikk
Konverting av mekaniske enheter som kraft, energi, trykk og lignende  mellom SI-systemet og CGS-systemet er forholdsvis enkelt og involverer bare potenser av 10. Det skyldes at basisenhetene 1 m = 100 cm = 102 cm, 1 kg = 103 g og tidsenheten sekund er den samme i de to systemene. Derfor vil for eksempel kraftenheten newton (N) kunne utrykket direkte i CGS-enheten dyn som 1 N = 1 kg⋅m/s2 = 103 g⋅102 cm/s2 = 105 dyn. Tilsvarende gjelder for enrgienhetene joule (J) og erg hvor 1 J = 1 N⋅1 m = 107 erg.
Elektromagnetiske enheter i forskjellige CGS-systemer
Opprinnelig ble elektromagnetiske størrelser som elektrisk strøm og magnetisk induktans angitt i det elektrostatiske enhetssystemet (ESU) eller det elektromagnetiske enhetssystemet (EMU) som begge var basert på CGS-enheter. På slutten av 1800-tallet ble disse systemene gradvis erstattet av det gaussiske målesystemet som benytter enheter fra begge disse systemene. Elektriske størrelser blir da angitt i ESU-enheter, mens for magnetiske størrelser blir EMU-enheter benyttet. .
ESU-systemet benytter Coulombs lov til å definere den fundamentale enheten for elektrisk ladning. Den blir kalt for en statcoulomb som vanligvis forkortes til statC eller stC. Herav kan de andre enhetene utledes og skrives vanligvis som SI-symbolet med en prefaktor stat eller st. For eksempel er enheten for elektrisk strøm statampere forkortet til statA eller stA, mens for et magnetisk fluksfelt er enheten stattesla forkortet til statT eller stT.
På lignende måte benytter EMU-systemet den magnetiske kraften mellom to strømførende ledninger til å definere enheten for elektrisk strøm som så benyttes til å konstruere andre enheter. Disse kalles for absolutte enheter og har forstavelsen ab. Strømenheten heter derfor abampere forkortet til abA, mens ladningsenheten heter abC eller «absolutt coulomb». Enheten for magnetiske felt som kunne kalles en «absolutt tesla» abT har i stedet for sitt eget navn gauss (G). Den benyttes også i SI-systemet og tilsvarer da 10-4 T som noen ganger er numerisk mer passende. Likedan måles magnetisk fluks i EMU-systemet i enheten maxwell (Mx) som tilsvarer 10-8 weber (Wb).
Da de fundamentale enhetene for den samme, elektromagnetiske størrelsen er definert på forskjellige måter i de to systemene, blir en omregning av en størrelse i det ene systemet til det andre målesystemet mer komplisert enn for konvertering mellom mekaniske størrelser i CGS-systemet. I tillegg til potenser av 10, vil også potenser av lyshastigheten c  opptre.
Enheten for magnetfeltet H bærer i EMU-systemet navnet oersted (Oe) som er delvis tatt over i det gaussiske systemet. Som fluksenheten maxwell (Mx) er denne omtrent svunnet helt ut av bruk.
Pål Gjermundsen
Han la opp i 1994.
Gjermundsen er utdannet diplomøkonom og har jobbet som i prosjektleder i DNB Finans i flere år. Han er gift med Merete Nordli, sammen har de to barn
Kongsvinger og Omegns Boligbyggelag
Kongsvinger og Omegns Boligbyggelag ble startet 14. desember 1945 og opererer i Kongsvinger, Nord- og Sør-Odal kommuner i Innlandet.
Boligbyggelaget har ca. 6 700 medlemmer og forvalter 3 000 boliger i 78 borettslag, sameier og andre selskap.
Kongsvinger og Omegns Boligbyggelag er en del av Norske Boligbyggelags Landsforbund (NBBL).
Bjørn Balstad
Bjørn Balstad (født 18. juli 1916 i Ås, død 19. september 2007 i Oslo) var en norsk forretningsmann og markedsanalytiker. Han regnes som grunnleggeren av faget markedsanalyse i Norge.
Han tok eksamen ved London School of Economics i 1939, og han blei deretter lærer ved Otto Treiders handelsskole i Oslo. Etter andre verdenskrig arbeidde han en kort periode i Handelsdepartementet.
Balstad blei kjent med George Gallup, og han lot seg fascinere av dennes metoder for meningsmålinger gjennom representative utvalg. 20. februar 1946 etablerte Balstad Norsk Gallup Institutt for å utføre «undersøkelser om folkemeningen» i Norge. Firmaet iverksatte målinger om folks syn på varemerker, politiske partier, radioprogrammer osv, og Balstad blei en kjent kommentator særlig av det månedlige partibarometeret. Han la imidlertid stor vekt på å være nøytral, og han uttalte seg derfor stort sett bare om de tekniske sidene ved målingene (usikkerhet o.l.).
I 1976 fusjonerte Norsk Gallup med andre firmaer til Norges Markedsdata A/S. Han var imidlertid misfornøyd med resultatet av fusjonen, trakk seg ut og etablerte Norsk Opinionsinstitutt, og han tok seinere tilbake navnet Norsk Gallup Institutt, som etter overtagelsen av TNS skifta navn til TNS Gallup.
Ludvig II av Frankrike
Ludvig II eller Ludvig stammeren (fransk: Louis le Bègue, født 1. november 846, død 10. april 879) var østfrankisk konge fra 855 til 877, konge av Aquitaine fra 867, og senere konge av Vest-Lotharingia og det vestfrankiske rike, fra desember 877 til 879. Han var eldste sønn av Karl den skallede og Ermentrude av Orléans.
Bjørn Balstad
Balstad starta også et meningsmålingsfirma på Island, og han var en periode leder av det danske Gallup-firmaet. Han hadde flere tunge verv innen internasjonale organisasjoner for markedsanalyse.
Ludvig II av Frankrike
Han etterfulgte sin yngre bror i Aquitaine i 866, og sin far i vestfrankerriket i 877, selv om han aldri ble kronet keiser.
Han giftet seg to ganger. Med sin første kone, Ansgarde av Burgund, fikk han sønnene Ludvig (født i 863) og Carloman (født i 866), som begge ble konger av Frankrike, og døtrene Hildegarde (født i 864), og Gisela (865-884), som giftet seg med Robert, greven av Troyes.
Med sin andre kone, Adelaide av Paris, fikk han én datter, Ermentrude (875-914), som ble moren til Cunigunde. Cunigunde ble konen til pfalzgreven Wigeric av Bidgau. De ble arvtagere av Huset Luxembourg. Adelaide fikk også en sønn som ble født etter farens død, Karl den enkle, som, lenge etter sine eldre brødres død, skulle bli konge av Frankrike.
Han ble kronet 8. desember 877 av Hincmar, erkebiskop i Reims, og senere andre gang i september 878 av pave Johannes VIII i Troyes. Paven kan til og med ha tilbudt keiserkronen, men den ble avvist. Ludvig stammeren ble sagt å ha vært fysisk svak og overlevde faren med bare to år. Han hadde relativt liten innflytelse på politikken, og ble beskrevet som «en enkel og vennlig mann som elsket fred, rettferdighet og religion». I 878 gav han grevskapene Barcelona, Gerona og Besalú til Wilfred den hårete. Det siste han gjorde som konge var å marsjere mot vikingene som da herjet Europa. Han ble syk og døde 9. eller 10. april 879, ikke lenge etter at han startet sin siste kampanje. Ved sin død ble riket delt mellom hans to sønner, Carloman og Ludvig.
Mister Leather Europe
Mister Leather Europe (MLE) er en europeisk konkurranse for representanter valgt blant medlemmer valgt av nasjonale klubber, som er medlemmer av European Confederation of Motorsports Club (ECMC). Konkurransen avholdes normalt i oktober hver år og blir arrangert på rundgang blant medlemsklubbene.
Den første kjente konkurransen ble holdt i Stockholm i 1985 og ble den gangen vunnet av David Risenborough.
For tiden er det Alexi Carpentieri fra Sverige som er regjerende MLE.
MLE-konkurransen
Konkurransen foregår under ECMC årligere generalforsamling (Annual General Meeting, forkortet AGM), som arrangeres på rundgang blant klubbene. AGM, ser som hovedregel slik ut :
Fredag Lørdag Søndag
2. Fetish sceneshow
Stemmegivning
I 2011 bestemte arrangørklubben SLM København følgende:
”Vinneren, nummer to og nummer tre skal kåres ved at stemmene fra juryen og publikum slås sammen og telle 50 % hver.
Hver publikummer får to stemmesedler hver. Den ene er verdt et poeng og den andre to poenger. Man stemmer ved å legge den ene eller begge av stemmesedlene i stemmeurnen(e) for den eller de to kandidatene du vil stemme på. Du kan på denne måten stemme på opptil to kandidater rangert som nummer en eller to. Legge begge stemmesedlene i samme urne (stemmer til bare en kandidat) vil vedkommende selvsagt få tre poeng.
Summen av poengene gitt av publikum telle så opp og deltagerne rangeres etter hvem som har fått flest stemmer. Den som har fått flest stemmer får X poeng, og X er det antallet deltagere det er i konkurransen.
Juryen vil være sammensatt av et medlem fra hver av deltagerklubbene, organisasjonene eller annet som har en deltager med i konkurransen. Hvert jurymedlem kan stemme på hvem han vil bortsett fra representanten fra sin egen klubb.
Hver jurymedlem får et stemmekort og kan gi poeng fra 1 til 10 til kandidatene. Hver enkelt poengsum kan bare gis til en kandidat. Summen av juryen stemmer vil bli lagt sammen og gi grunnlag for samme type rangering som publikumsstemmene. Det vil si at den som har fått flest stemmer får X poeng, og X er det antallet deltagere det er i konkurransen.
Til slutt slås de to rangeringene sammen og den med flest poeng er vinner.
Vinneren, nummer to og nummer tre vil få hver sin medalje overrakt av SLM København.”
MLE Vinnerens
De neste MLE-konkurransene vil foregå i oktober 2012 i Hamburg og i oktober 2013 i Zürich.
Dykkerdrakt
En dykkerdrakt er den bekledning en dykker bruker for å beskytte seg mot terrenget undervann. Moderne dykkerdrakter kan deles inn i to typer:
Aa Saint-Omer Open
Aa Saint Omer Open er en profesjonell golfturnering på Challenge-touren, første gang arrangert i 1997. Turneringen inngikk på Europatouren mellom 2003 og 2013, og spilles på Aa Saint-Omer Golf Club i Pas-de-Calais i Frankrike.
Karita Bekkemellem
Karita Bekkemellem (født 15. januar 1965 på Lillehammer, tidligere Bekkemellem Orheim) er en norsk næringslivsleder og tidligere politiker (Ap). Hun satt fem perioder på Stortinget for Møre og Romsdal (1989–2009) og var statsråd i to regjeringer.
Nå er hun administrerende direktør i NHO Geneo, landsforeningen for helsenæring, velferd og oppvekst. Bekkemellem var fra 2009 til 2022 administrerende direktør i Legemiddelindustrien.
Liv og arbeid
Karita Bekkemellem var statsråd og leder av Barne- og familiedepartementet i Stoltenbergregjeringen 2000–01. Hun var i 2001–05 medlem og fraksjonsleder i kirke-, utdannings- og forskningskomiteen. I Jens Stoltenbergs andre regjering var hun fra 17. oktober 2005 til 18. oktober 2007 statsråd og leder for Barne- og likestillingsdepartementet. Hun var også leder av Arbeiderpartiets kvinnebevegelse.
Kort tid etter at hun sluttet i regjeringen, ble hun styremedlem i meglerhuset Carasa, sammen med tidligere Hydro-direktør Cecilie Ditlev-Simonsen. Bekkemellem er også en av flere faste programledere i talkshowet Studio 5 som går på TV-kanalen FEM.
I sin selvbiografi som kom ut i 2009, forteller hun om Arbeiderpartiets indre liv og om at hun forsøkte å ta sitt eget liv på 1990-tallet. I boka er hun også sterkt kritisk til statsministerens lederstil (Jens Stoltenberg) og det hun oppfatter som hans manglende evne til å takle vanskelige personalsaker.
Terra Securities
Terra Securities ASA var et norsk meglerhus som drev med aksjehandel og aksjeanalyse, samt valuta-, finans- og obligasjonsmegling og såkalt corporate finance. I 2006 hadde meglerhuset en markedsandel på 1,92 % på Oslo Børs, og var med det rangert som nr. 21 av 49 meglerhus. Meglerhuset var i flere år på topp i Dagens Næringslivs spalte for aksjeanbefalinger, sist i 2006.
Karita Bekkemellem
Liv og arbeid
Bekkemellem er født i Lillehammer, flyttet senere til Molde og er bosatt i Rygge. Hun var gift med Jon Thorvald Orheim fra 1994 til 2005 og giftet seg på nytt med Stein Røsberg i Paris 23. juni 2007.
Terra Securities
Mottoet til Terra Securities var «finanshuset for folk flest».
Svein Erik Nordang (født 1986) var administrerende direktør fra 2006 til konkursen.
Eierstruktur
De 78 sparebankene som eier Terra-Gruppen eide gjennom Terra Markets 66,73 % av selskapet. Resten var eid av fire toppledere, blant andre konsernsjef Ola Sundt Ravnestad i Terra-Gruppen og administrerende direktør i Terra Markets Odd Arne Pedersen.
Terra-skandalen
I november 2007 dukket den såkalte Terra-skandalen opp. Det viste seg at selskapet hadde fått blant annet de fire kraftkommunene Rana, Hemnes, Hattfjelldal og Narvik i Nordland til å investere 451 millioner kroner i kompliserte fondsprodukter med høy risiko via Citibank i USA. Da finanskrisen i USA utviklet seg utover høsten fikk kommunene krav om å betale inn garantibeløp fordi den opprinnelige investeringen hadde falt til under 55 prosent av opprinnelig verdi.
Konkurs
Den 28. november 2007 ble det gitt et forhåndsvarsel fra Kredittilsynet om at selskapet ville miste sine konsesjoner som følge av skandalen, og Terra-Gruppen varslet derfor at de skulle begjære oppbud i meglerhuset. Bjørn Skogstad Aamo, direktør i Kredittilsynet, forklarte at dette skjedde som en reaksjon på flere grove brudd på kravene til riktig og god informasjon. Samme dag trakk konsernsjef i Terra og styreformann i Terra Securities Ola Sundt Ravnestad seg fra sin stilling, i et forsøk på å hjelpe situasjonen. Han fikk med seg en avtalt etterlønn på 5,5 millioner kroner over 18 måneder.
Byfogd Lars Borge-Andersen i Oslo avsa på ettermiddagen 28. november en kjennelse om at Terra Securities skal behandles som konkursbo. Under konkursåpningen var Terra Securities representert ved advokat Morten Kinander fra advokatfirmaet Wiersholm, Mellbye & Bech, hvor det ble opplyst at selskapets aktiva er på 219 millioner kroner og samlet gjeld er på 601 millioner kroner. Advokat Jon Erling Skjørshammer ble oppnevnt som bostyrer og første skiftesamling ble avholdt 20. desember. All virksomhet ble innstilt og alle ansatte mistet jobben.
Óli Samró
Óli Samró (født 1. september 1963 i Tórshavn) er en færøysk økonom og forretningsrådgiver.
Han er cand.oecon. med fordypning i internasjonal handel (fiskeri, EUs indre marked og EUs fiskeripolitikk) fra Aarhus Universitet fra 1989. Samró var markedsanalytiker i Faroe Seafood 1986–1989 og sekretær for Føroya Bankis administrerende direktør 1989–1991. Siden 1991 har han drevet konsulentselskapet FAREC International i Haag.
Med sin sønn Hanus Samró driver han Fishfacts, en database over internasjonale fiskerettigheter.
Mellom 1993 og 1999 var Samró medlem av Færøyenes forhandlingsutvalg for handelsavtaler med EU, Polen, Estland og Litauen. Han har vært formann i Færøyenes råd for fiskekvoter og medlem av Færøyenes økonomiske råd. Han har hatt en rekke styreverv i næringslivet.
Bjerregaardsgates Boligselskap
Bjerregaardsgates Boligselskap er et boligselskap som holder til i Waldemar Thranes gate 47 og 49 og Bjerregaards gate 56 på Ila, nær St. Hanshaugen i Oslo. Borettslaget består av 160 boenheter. Størrelsen på boenhetene varierer fra 40 m² til 100 m². Gården ble bygget på 1930-tallet.Omfattende rehabilitering / oppussing startet i 2009 med blant annet utskifting av vannrør, rehabilitering av soilrør, overgang til fjernvarme, installasjon av fiberoptisk internettilkobling og oppussing av oppganger. Hjemmesiden til borettslaget er http://www.bb56.no
Moelv og Omegn Boligbyggelag
Moelv og Omegn Boligbyggelag er et boligbyggelag i Moelv i Innlandet.
Davy Jones (artist)
David Thomas «Davy» Jones (født 30. desember 1945 i Manchester i England, død 29. februar 2012 i Stuart i Florida i USA) var en engelsk sanger og skuespiller.
Moelv og Omegn Boligbyggelag
Ved årsskiftet 2005/2006 ble Moelv og Omegn Boligbyggelag innlemmet i Hamar og Omegn Boligbyggelag.
Davy Jones (artist)
Han var mest kjent som en av de fire medlemmene i popgruppen The Monkees (1966–70).
Det saksiske vitenskapsakademiet
Det saksiske vitenskapsakademiet ble stiftet av en gruppe av 13 professorer ved universitetet i Leipzig 1. juli 1846, 200-årsdagen for Gottfried Wilhelm Leibniz’ fødselsdag. Til å begynne med het akademiet «Det kongelige saksiske vitenskapsselskapet», men fikk sitt nåværende navn i 1919. Etter 2. verdenskrig ble akademiet stengt, men det åpnet igjen i 1948 og har fått bestå gjennom DDR-tiden og tiden etter Tysklands gjenforening.
Vladimir Teritsjev
Vladimir Teritsjev (russisk: Владимир Теричев) (født 1950) er en russisk tidligere skihopper som konkurrerte for Sovjetunionen. Han deltok i den tysk-østerrikske hoppuka 1971/72 og 1972/73, og ble nummer 32 og 29 sammenlagt. Hans beste plassering i enkeltrenn i Hoppuka var 23.-plass i Garmisch-Partenkirchen 1. januar 1973. Teritsjev ble sovjetisk mester i 1972, og samme år også russisk mester i stor bakke.
Galar
Galar (norrønt: Galarr) var i norrøn mytologi en dverg. Sammen med broren Fjalar drepte han den viseste av alle, skapt av fredspakten mellom Vaner og Æser, Kvase. Av hans blod blandet med honning laget de skaldskapsmjøden, som de senere måtte gi fra seg til jotnen Suttung etter at de hadde drept faren hans, Gilling. Historien om opphavet til skaldskapen og Suttungs mjød er fortalt i Snorre Sturlasons Gylvaginning.
Orograf
En orograf er en avstandsmåler som tidligere ble brukt av kystartilleriet. Den ble utviklet i 1886 av senere oberst og forsvarsminister Georg Stang. Stang utviklet i alt 3 versjoner av orografen. Den ble senere videreutviklet av oberst Birger Eriksen.
Galar
Den østerrikske filologen Rudolf Simek hevder at navnene Galar og Fjalar er konstruert av Snorre.
Orograf
Orografer var blant annet installert på Oscarsborg og Odderøya fort. Flere var installert i Bergen, blant annet på Store Kongshaug og Kvarven.
I utgangspunktet består orografen av en enkel kikkert med trådkors og gradskiver. Når en kjenner orografens høyde over havet, sikter på målet og avleser vinkelen ned mot målet, kan en regne ut avstanden fra orografen til målet. For å bedre nøyaktigheten bør en korrigere for den aktuelle vannstanden. Til å begynne med ble dette arrangert slik at en nivåmåler ble innrettet i vannkanten på en slik måte at den kunne sees fra orografen i kikkert. Senere ble det utviklet elektriske overføringsmetoder til en nivåmålestasjon som pr telefon informerte orografene i nærområdet.
Gradskiven for plongering kan alternativt graderes i meter, og angir avstanden til målet direkte. Det måtte derved lages en spesifikk skive for den aktuelle orografs høyde over havet.
Oberst Stang beskrev orografen som «et instrument ved hvilket man fra en station kan overføre på kartet et punkts bevegelse på vannoverflaten. Når man med orografens kikkert følger et fartøy, vil instrumentet til enhver tid vise fartøyets sted på kartet og dets avstand fra stasjonen, samt, når fartøyet beveger seg, dets bevegelsesretning og hastighet».
En stift fra orografen viste direkte på et strålekart målets posisjon. Dette ga mulighet for indirekte skyting. Posisjonene ble overbrakt til batteriet ved roping eller per telefon. På Oscarsborg var det flere orografer, blant annet i Hovedbatteriet på Søndre Kaholmen og på Håøya. Lenger sør i Drøbaksundet var det stasjoner på Elton, Stjernås, Barlindås og Sonsås (de to sistnevnte er ikke lenger på Forsvarets grunn). 9. april 1940 var orografen i Hovedbatteriet bemannet av fenrik Høie fra Drøbak.
Orograf [Gr. ? fjell + -tegne] En maskin som brukes til å lage topografiske kart. Den skyves frem og registrerer ikke bare avstand slik som «perambulator», men også høyde.
Se også
Orografi
Cândido de Abreu
Cândido de Abreu er en kommune i delstaten Paraná i sørregionen av Brasil.
Draktgass
Draktgass er, i dykking, den gassen man bruker til å opprettholde ønsket volum i en tørrdrakt. I de fleste tilfeller blir draktgassen tatt fra hovedflaskesettet, som inneholder den gassen som man puster. I spesielle tilfeller, spesielt innen teknisk dykking blir draktgassen tatt fra en egen flaske, som da inneholder en gass som er mer egnet (argon) enn gassen i hovedsettet (trimix).
Hallgeir Opedal
Hallgeir Opedal (født 29. september 1965 på Kongsberg) er en norsk journalist og forfatter. Han var en tid journalist i Hardanger Folkeblad, og begynte deretter som journalist i Dagbladet i Oslo. I desember 2012 forlot han Dagbladet for å begynne i Fredrik Skavlan sitt produksjonsselskap, Monkberry.
Tivoli Neu
Tilskuerkapasiteten er per dags dato 17 400, under EM i fotball 2008 var kapasiteten utvidet til 30 000. Stadionet ble åpnet 6. september 2000.
COSCO
China Ocean Shipping (Group) Company, forkortet COSCO eller COSCO Group, er et av de største linjeshippingselskaper i verden. Det er statseid av Folkerepublikken Kina.
Cosco har 130 fartøyer og beseiler over 100 havner over hele verden. Selskapet er sjette størst i antall containerskip og niende største i aggregert containervolum i verden.
Gruppen består av 6 listede selskaper med mer enn 300 datterselskaper, tilbyr tjenester i freight forwarding, skipsbygging, skipsverft, terminaldrift, containerproduksjon, handel, finans, eiendom, og IT. Gruppen eier og opererer en variert handelsflåte med 600 fartøy med total kapasitet opptil 35 millioner DWT.
De er størst tørrbulkcarrier i Kina og en av de største tørrbulkselskaper i verden. I tillegg er selskapet største liner-carrier i Kina.
Beheim Karlsen-saken
Beheim Karlsen-saken dreier seg om dødsfallet til den indiskfødte nordmannen Arve Beheim Karlsen (født 4. august 1981) og den påfølgende straffesaken. Beheim Karlsen ble funnet druknet i Sogndalselvi etter å ha blitt jaget over en gangbro 23. april 1999.
Ligue 1 2009–2010
Denne sesongen er den 72. sesongen siden det startet. Bordeaux var regjerende mestere. De nyopprykkede lagene var Lens, Montpellier og Boulogne. Det startet 8. august 2009 og var ferdig spilt 15. mai 2010. Marseille ble seriemester. Le Mans, Boulogne og Grenoble rykket ned.
Priser
Årets Spiller Lisandro López, Lyon
Årets yngste spiller Eden Hazard, Lille
Årets keeper Hugo Lloris, Lyon
Årets trener Jean Fernandez, Auxerre
Årets mål Mamadou Niang, Marseille (19. september 2009 mot Montpellier)
Rudolf Peersen
Rudolf Elias Peersen (født 28. april 1868 i Kristiansand, død 5. februar 1949 samme sted) var en norsk jurist og politiker (V). Han var Norges forsvarsminister i 1919 og stortingsrepresentant i periodene 1913–1918 og 1931–1936.
Etter juridisk embedseksamen i 1892 var han ansatt som Venstres første landssekretær på heltid mars 1893 – desember 1894. Peersen var overrettssakfører i Kristiansand fra 1894 og høyesterettsadvokat fra 1912. Foruten offentlig forsvarer i meddomsretten var han sekretær for Kristiansands ligningsvesen 1895–1912 og sakfører for Norges Bank, Norges Hypotekbank, rederiet S.O. Stray & Co. med flere. I 1916 ble han byfogd i Kristiansand, senere sorenskriver i Torridal 1922–1938.
Peersen var innvalgt på Stortinget fra Kristiansands 2. krets, Baneheien 1913–1918 og fra kjøpstedene i Vest-Agder og Rogaland fylker 1931–1936. Han var vararepresentant 1937–1945 og møtte noen uker både i 1937, 1938 og 1939, samt 1.–9 april i 1940 og noe tid i 1945. Han var formann i Stortingets sosialkomité 1913–1918 og medlem 1931–1936, videre medlem av finans- og tollkomiteen 1931–1933 Han var president i Odelstinget 1917–1918 og varapresident 1916–1917.
Peersen var forsvarsminister i Gunnar Knudsens andre regjering fra februar til juni 1919. Han gikk av etter å ha avslørt offentlig at formålet med å styrke garnisonen i Kristiania var innenrikspolitisk. Peersen ble ekskludert fra Venstre ut stortingsperioden i 1931, etter at han stemte mot gruppen og felte Johan Ludwig Mowinckels andre regjering etter den såkalte Lilleborgsaken.
Peersen var bystyre medlem i Kristiansand 1905–1907, 1911–1919 og fra 1926. Han var byens ordfører i årene 1938–1940 og fra frigjøringen i 1945. Han hadde også en rekke andre kommunale verv og var styremedlem i Norges Byforbund.
Aleksandar Kolarov
Aleksandar Kolarov (serbisk: Александар Коларов; født 10. november 1985) er en serbisk tidligere fotballspiller. Han var også en del av. Kolarov har spilt for flere andre klubber i sin karriere, blant annet Čukarički Stankom og OFK Beograd fra Serbia og SS Lazio fra Italia.
Landslaget
Han ble tatt ut til Fotball-VM 2010 i Sør-Afrika.
Han ble tatt ut i s tropp til VM i fotball 2018 i Russland.
KLM Open
Den første turneringen ble holdt i 1912, på banen til de Haagse Golf & Country Club i Haag. Dermed er turneringen en av de eldste på Europatouren. Briten George Pannell vant den første turneringen. Frem til 1933 spilte man 36 hull, mens man anno 2005 spiller 72.
Premiepotten for 2005 var 1,5 millioner euro, som er nokså lite for en europatourturnering i Europa. Turneringen har vært spilt på flere forskjellige baner, men har vært arrangert på Hilversumsche Golf Club hvert år siden 2001.